KULTŪROS IR KŪRYBINIŲ PASLAUGŲ SAVIVALDYBĖS KULTŪROS ĮSTAIGOSE TYRIMO ATASKAITA
Sausio 30 d. švietimo, kultūros ir sporto įstaigų vadovų pasitarime buvo pristatyta ir aptarta kultūros paslaugų kultūros įstaigose tyrimo ataskaita. Tyrimo tikslas – ištirti kultūros infrastruktūrą, žmogiškuosius išteklius. Tyrime dalyvavo 15 Lietuvos savivaldybių pagal savivaldybių tipus, tyrimą vykdė UAB „BGI Consulting“ Lietuvos Respublikos kultūros ministerijos užsakymu.

Birštono kultūros centras, remiantis rodikliu „KC mėgėjų meno kolektyvų dalyvių skaičius, tenkantis 1000 gyventojų“, vertinamas aukštai – 1 vieta; remiantis rodikliu „Profesionalaus meno renginių lankytojų skaičius vienam įstaigos etatui“ – 4 vieta; „Renginių lankytojų skaičius vienam įstaigos etatui“ – 5 vieta (aukštesnis nei vidutinis lankytojų pritraukimas); „Profesionalaus meno renginių lankytojų skaičius 1000 gyventojų“ ir „Visų renginių lankytojų skaičius 1000 gyventojų“ – 2 vieta (po Palangos miesto; t.y. aukštas lankytojų pritraukimas į renginius); „Biudžeto ir etatų santykis“ – 3 vieta (po Šilutės ir Kauno m.), kiek žemesnis nei vidutinis rezultatas yra vertinant mėgėjų meno kolektyvų dalyvių skaičių, tenkantį vienam įstaigos etatui, bei maža pritraukiamų lėšų dalis iš kitų nei steigėjo šaltinių (3,7 %).

Kurortų grupėje geriausiai vertinama Palangos ir Birštono savivaldybių kultūros centrų paslaugų kokybė.

Viešosios bibliotekos ir padalinių biudžetą daugiausia sudaro savivaldybės finansavimas (93,8%) – 2 vieta. Iš kitų šaltinių gautos lėšos sudaro mažą dalį biudžeto. Vartotojų aptarnavimas vertinamas remiantis rodikliu „Vartotojų apsilankymų skaičius, tenkantis 1000 gyventojų“. Birštono viešoji biblioteka iš tyrime dalyvavusių 15 savivaldybių yra 1-oje vietoje; „Vartotojų apsilankymų skaičius vienam įstaigos etatui“ – 4 vieta (tai reiškia vidutinį vartotojų pritraukimą (resursų atžvilgiu)). Pagal rodiklį „Renginių lankytojų skaičius 1000 gyventojų“ – 1 vieta (aukštas gyventojų pritraukimas į renginius); aukštesniu nei vidutiniu pritraukimu į renginius įvertintas rodiklis „Renginių lankytojų skaičius vienam įstaigos etatui“ – 6 vieta; pritraukiamų lėšų dalis mažesnė nei vidutiniškai įvertintas rodiklis „Sugebėjimas pritraukti kitas lėšas nei steigėjo finansavimas“ – 10 vieta; rodiklis „Biudžeto ir etatų santykis“ įvertintas kaip geras lyginamasis finansavimas – 3 vieta; labai gerai įvertintas bibliotekos paslaugų prieinamumas – 2 vieta. Savivaldybės gyventojai yra patenkinti viešosios bibliotekos ir jos padalinių paslaugų kokybe. Kaip viena iš stiprybių įvardijamas renginių organizavimas.

Muziejaus finansavimas iš savivaldybės biudžeto, kaip ir viešosios bibliotekos, yra 2 vietoje (100%). Didžioji dalis lėšų – 70% – skirta darbo užmokesčiui, likusi dalis – komunalinėms paslaugoms ir kitoms išlaidoms, muziejinėms vertybėms (eksponatams įsigyti) lėšų neskirta. Muziejaus lankomumas vertinamas, remiantis rodikliu „Muziejų lankytojų skaičius, tenkantis 1000 gyventojų“ – 2 vieta; remiantis rodikliu „Muziejų lankytojų skaičius, tenkantis vienam muziejaus darbuotojui per metus“– 4 vieta; muziejaus vertinimas, remiantis rodikliu „Edukacinių užsiėmimų dalyvių skaičius 1000 gyventojų“ – 2 vieta; žemas yra edukacinių užsiėmimų lankomumas (resursų atžvilgiu), vertinant rodikliu „Edukacinių užsiėmimų dalyvių skaičius, tenkantis vienam muziejaus darbuotojui per metus“ – 8 vieta; muziejaus renginių lankomumo vertinimas, remiantis rodikliu „Renginių dalyvių skaičius 1000 gyventojų“, yra įvertintas 3 vieta (aukštas renginių lankomumas); žemu renginių lankomumu įvertintas „Renginių dalyvių skaičius, tenkantis vienam muziejaus darbuotojui per metus“ – 11 vieta; žemiausiai vertinamas sugebėjimas pritraukti kitas lėšas nei steigėjo finansavimas – 0,0% (0,1%), vidutiniškai įvertintas biudžeto ir etatų santykis. Muziejaus biudžetą reikia siekti papildyti pajamomis už paslaugas ir iš ES fondų bei kitų programų lėšomis.
